عثمان خان (کرکٹ کھلاڑی)

عثمان خان (پیدائش 10 مئی 1995ء) ایک پاکستانی کرکٹ کھلاڑی ہے۔ 

 ذاتی زندگی 
پاکستان میں کچھ عرصے سے کرکٹ کے مواقع نہ ہونے کی وجہ سے انھیں نوکری کے لیے ملک سے باہر جانا پڑا، بالآخر وہ متحدہ عرب امارات کے عجمان چلے گئے جہاں انھوں نے گیس کی تقسیم کار کمپنی کے خریداری شعبہ میں کام کیا۔ 

 گھریلو اور فرنچائز کرکٹ 
انھوں نے 9 اکتوبر 2017ء کو 2017-18ء قائد اعظم ٹرافی میں کراچی وائٹس کے لیے اپنا فرسٹ کلاس کا آغاز کیا۔  انھوں نے اپنا ٹوئنٹی 20 کا آغاز 3 مارچ 2021ء کو کوئٹہ گلیڈی ایٹرز کے لیے پاکستان سپر لیگ 2021ء میں کیا۔ 

نومبر 2022ء میں، عثمان کو چٹوگرام چیلنجرز نے بنگلہ دیش پریمیئر لیگ 2022-23ء میں کھیلنے کے لیے سائن کیا تھا۔  9 جنوری 2023ء کو، انھوں نے ٹی/20 کرکٹ میں اپنی پہلی سنچری بنائی، کھلنا ٹائیگرز کے خلاف صرف 58 گیندوں پر 103 رنز بنا کر، اپنی ٹیم کو 9 وکٹوں سے ٹورنامنٹ کی پہلی جیت دلائی۔  11 مارچ 2023ء کو، انھوں نے پاکستان سپر لیگ میں صرف 36 بالوں پر سنچری بنائی جو لیگ میں کسی بلے باز کی تیز ترین سنچری ہے۔

 حوالہ جات 

 بیرونی روابط 



زمرہ:کوئٹہ گلیڈی ایٹرز کے کرکٹ کھلاڑی
زمرہ:کراچی وائٹس کے کرکٹ کھلاڑی
زمرہ:غیر موجود مقام پیدائش (بقید حیات شخصیات)
زمرہ:پاکستان کے کرکٹ کھلاڑی
زمرہ:بقید حیات شخصیات
زمرہ:1995ء کی پیدائشیں